[{"text_idx": "#000002", "text": "Postquam autem turrium XII divisionem fecimus, quia per planetas earum magistros habent moderamentum ipsorum planetarum partitionem seu gloriam, atque dispositionem seu proprium eorum hospitium, atque officium non negligenda fore autumavimus, quibus studiose cognitis preteritorum, presentium, atque futurorum temporum doctrinam non ignorabitis."}, {"text_idx": "#000003", "text": "Planetarum igitur alii boni, alii mali, alii mediocres. Mali ut Mars et Saturnus, isti enim ubicumque inveniuntur vel permanent et adversantur atque diminuunt, preterquam suis scolaribus non adversantur sed prosperantur. Boni ut Iupiter et Venus, nemini quidem umquam obfuerunt, sed alienos atque suos ab illicitis quoad possunt tuentur; unde isti dicuntur pii, Mars et Saturnus impii. Alii mediocres ut Sol, Mercurius, Luna, mediocres ideo dicuntur quia suis bona ingerunt, alienis non multum mali sed mediocriter ingerunt. Item, alii veridici, alii falsidici. Veridici ut Sol, Venus, Iupiter; falsidici ut Saturnus, Mars; Mercurius et Luna cum veris veri, cum falsis falsi."}, {"text_idx": "#000004", "text": "Saturnus quidem nature frigide et sicce, Iupiter calide et humide, Mars vero calide et sicce, \u27e8Sol calide et sicce,\u27e9 Venus frigide et humide, Mercurius temperate quamobrem vertit se cito ad cuiuslibet naturam. Si enim fuerit cum bonis, bonus erit; si cum malis sive mediocribus, similiter reperietur. Luna frigide et humide nature nullatenus dubitetur, patet enim cum Luna iungitur Soli, semper emittit humiditatem et raro contingit non emittere humiditatem sui."}, {"text_idx": "#000005", "text": "Horum itaque turres XII sunt. Nomina igitur turrium apte positarum hec sunt: Aries, Taurus, Gemini, Cancer, Leo, Virgo, Libra, Scorpio, Sagittarius, Capricornus, Aquarius, Pisces. Quorum alia sunt calida et sicca et vigent in oriente, ut Aries, Leo et Sagittarius; alia frigida et sicca, ut Taurus, Virgo, Capricornus; alia calida et humida, ut Gemini, Libra et Aquarius, et vigere supradicta in meridie non dubitamus, hec vero in occidente vi[a]m suam exercere affirmamus; alia frigida et humida, ut Cancer, Scorpio et Pisces, suumque esse fore in septentrione, fili mi Eriston, non titubes."}, {"text_idx": "#000006", "text": "A cura di Francesco Faraoni info(@)astrologiatradizionale.it"}, {"text_idx": "#000007", "text": "Elezione Lunare: cosa fare e cosa non fare. La Luna e i suoi aspetti ai pianeti secondo Rutilio nella vita quotidiana. Con commento personale.\nNon sei del segno che pensi di essere: quanto c\u2019e\u0300 di vero in questa affermazione?\nLa traduzione di Speculum Lapidum di Margherita Fiorello. Recensione di The Mirror of Stones."}, {"text_idx": "#000008", "text": "A cura di Francesco Faraoni. Per contattare l'autore scrivi all'email info@almuten.it - PI IT14923231006 abilitato alle operazioni intracomunitarie Vies (VAT information exchange system). Attivita\u0300 professionale ai seni della Legge 4/2013 (in materia di professioni non organizzate)."}]